En lastbilchauffør brugte i nat den hårde metode til at stoppe en spøgelsesbilist på motorvejen syd for Hjørring. Det oplyser DR Nordjylland. Chaufføren observerede bilisten i det forkerte spor i god tid og satte sin lastvogn på tværs af motorvejen. Bilisten, en 71-årig kvinde fra Løkken-området opdagede forhindringen og stoppede i tide. Politiet var tilkaldt af andre bilister, og afhørte kvinden, der undrede sig over, hvordan hun var kommet ned på det forkerte spor. Ifølge hende selv, har hun kørt vejen mange gange. Politiet skrev rapport, og kvinden står til at miste sit kørekort.

Referat:
En lastbilchauffør stoppede i nat en spøgelsesbilist ved hjælp af sit køretøj.